Komission asetus (EY) N:o 995/2002, annettu 11 päivänä kesäkuuta 2002, asetusten (EY) N:o 1464/95 ja (EY) N:o 779/96 muuttamisesta eräistä Länsi-Balkanin maista peräisin olevan etuuskohtelun alaisen sokerin tuontia koskevien tuontitodistusten erityissäännösten osalta



Virallinen lehti nro L 152 , 12/06/2002 s. 0011 - 0013



Komission asetus (EY) N:o 995/2002, annettu 11 päivänä kesäkuuta 2002, asetusten (EY) N:o 1464/95 ja (EY) N:o 779/96 muuttamisesta eräistä Länsi-Balkanin maista peräisin olevan etuuskohtelun alaisen sokerin tuontia koskevien tuontitodistusten erityissäännösten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1), sellaisena kuin se on muutettuna komission asetuksella (EY) N:o 680/2002(2), ja erityisesti sen 22 artiklan 2 kohdan b alakohdan ja 41 artiklan, sekä katsoo seuraavaa: (1) Poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille sekä asetuksen (EY) N:o 2820/98 muuttamisesta ja (EY) N:o 1763/1999 ja (EY) N:o 6/2000 kumoamisesta 18 päivänä syyskuuta 2000 annetussa neuvoston asetuksessa (EY) N:o 2007/2000(3), sellaisena kuin se on viimeksi muutettuna komission asetuksella (EY) N:o 2487/2001(4), Euroopan yhteisön ja entisen Jugoslavian tasavallan Makedonian välisen väliaikaisen sopimuksen tekemisestä kaupasta ja kaupan liitännäistoimenpiteistä 9 päivänä huhtikuuta 2001 tehdyssä neuvoston päätöksessä 2001/330/EY(5) sekä Euroopan yhteisön ja Kroatian tasavallan välisen kaupasta ja kaupan liitännäistoimenpiteistä tehdyn väliaikaisen sopimuksen allekirjoittamisesta yhteisön puolesta ja sen väliaikaisesta soveltamisesta 29 päivänä lokakuuta 2001 tehdyssä neuvoston päätöksessä 2001/868/EY(6) säädetään sokerialan tuotteiden tuonnista yhteisöön ilman määrällisiä rajoituksia ja tuontitulleja. Kun otetaan huomioon sokerialan markkinoiden erityinen herkkyys ja sääntelymekanismit, on syytä antaa erityissäännöksiä, jotka koskevat tuontitodistusten myöntämistä ja niiden käyttöä. (2) Sen vuoksi olisi muutettava erityisistä yksityiskohtaisista säännöistä tuonti- ja vientitodistusjärjestelmän soveltamisesta sokerialalla 27 päivänä kesäkuuta 1995 annettu komission asetus (EY) N:o 1464/95(7), sellaisena kuin se on viimeksi muutettuna asetuksella (EY) N:o 1148/98(8), sekä neuvoston asetuksen (ETY) N:o 1785/81 soveltamista koskevista yksityiskohtaisista säännöistä sokerialan tietojen ilmoittamiseksi 29 päivänä huhtikuuta 1996 annettu komission asetus (EY) N:o 779/96(9). (3) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1464/95 7 artikla seuraavasti: " 7 artikla 1. Komission asetuksen (ETY) N:o 2782/76(10) säännösten mukaisesti yhteisöön tuotavan etuuskohtelun alaisen sokerin tuontitodistushakemuksen ja tuontitodistuksen: - kohdassa 20 on oltava ainakin yksi seuraavista maininnoista: - azúcar preferencial [Reglamento (CEE) n° 2782/76] - præferencesukker (forordning (EØF) nr. 2782/76) - Präferenzzucker (Verordnung (EWG) Nr. 2782/76) - προτιμησιακή ζάχαρη [κανονισμός (EOK) αριθ. 2782/76] - preferential sugar (Regulation (EEC) No 2782/76) - sucre préférentiel [règlement (CEE) n° 2782/76] - zucchero preferenziale [regolamento (CEE) n. 2782/76] - preferentiële suiker (Verordening (EEG) nr. 2782/76) - açúcar preferencial [Regulamento (CEE) n.o 2782/76] - etuuskohtelun alainen sokeri (asetus (ETY) N:o 2782/76) - förmånssocker (förordning (EEG) nr 2782/76), - kohdassa 8 on oltava maininta maasta, josta tuote on peräisin. Tuontitodistus velvoittaa asetuksen (ETY) N:o 2782/76 säännösten mukaisesti tuomaan mainitusta maasta. 2. Asetuksen (EY) N:o 2007/2000 säännösten mukaisesti yhteisöön tuotavan etuuskohtelun alaisen, asetuksen (EY) N:o 1260/2001 1 artiklan 1 kohdan a, d, f, g ja h alakohdassa tarkoitetun sokerin, sokerisiirapin, isoglukoosin ja inuliinisiirapin tuontitodistushakemuksen ja tuontitodistuksen: - kohdassa 20 on oltava ainakin yksi seuraavista maininnoista: - Reglamento (CE) n° 2007/2000 - forordning (EF) nr. 2007/2000 - Verordnung (EG) Nr. 2007/2000 - κανονισμός (EK) αριθ. 2007/2000 - Regulation (EC) No 2007/2000 - règlement (CE) n° 2007/2000 - regolamento (CE) n. 2007/2000 - Verordening (EG) nr. 2007/2000 - Regulamento (CE) n.o 2007/2000 - asetus (EY) N:o 2007/2000 - förordning (EG) nr 2007/2000, - kohdassa 8 on oltava maininta maasta, josta tuote on peräisin. Tuontitodistus velvoittaa asetuksen (EY) N:o 2007/2000 säännösten mukaisesti tuomaan tuontitodistuksessa mainitusta maasta. 3. Päätöksen 2001/330/EY säännösten mukaisesti yhteisöön tuotavan etuuskohtelun alaisen, asetuksen (EY) N:o 1260/2001 1 artiklan 1 kohdan a, d, f, g ja h alakohdassa tarkoitetun sokerin, sokerisiirapin, isoglukoosin ja inuliinisiirapin tuontitodistushakemuksen ja tuontitodistuksen: - kohdassa 20 on oltava ainakin yksi seuraavista maininnoista: - Decisión 2001/330/CE del Consejo - Rådets afgørelse 2001/330/EF - Beschluss 2001/330/EG des Rates - Απόφαση 2001/330/ΕΚ του Συμβουλίου - Council Decision 2001/330/EC - décision 2001/330/CE du Conseil - decisione 2001/330/CE del Consiglio - Besluit 2001/330/EG van de Raad - Decisão 2001/330/CE do Conselho - Neuvoston päätös 2001/330/EY - Rådets Beslut 2001/330/EG, - kohdassa 8 on oltava maininta maasta, josta tuote on peräisin. Tuontitodistus velvoittaa päätöksen 2001/330/EY säännösten mukaisesti tuomaan tuontitodistuksessa mainitusta maasta. 4. Päätöksen 2001/868/EY säännösten mukaisesti yhteisöön tuotavan etuuskohtelun alaisen, asetuksen (EY) N:o 1260/2001 1 artiklan 1 kohdan a, d, f, g ja h alakohdassa tarkoitetun sokerin, sokerisiirapin, isoglukoosin ja inuliinisiirapin tuontitodistushakemuksen ja tuontitodistuksen: - kohdassa 20 on oltava ainakin yksi seuraavista maininnoista: - Decisión 2001/868/CE del Consejo - Rådets afgørelse 2001/868/EF - Beschluss 2001/868/EG des Rates - Απόφαση 2001/868/ΕΚ του Συμβουλίου - Council Decision 2001/868/EC - décision 2001/868/CE du Conseil - decisione 2001/868/CE del Consiglio - Besluit 2001/868/EG van de Raad - Decisão 2001/868/CE do Conselho - Neuvoston päätös 2001/868/EY - Rådets Beslut 2001/868/EG, - kohdassa 8 on oltava maininta maasta, josta tuote on peräisin. Tuontitodistus velvoittaa päätöksen 2001/868/EY säännösten mukaisesti tuomaan tuontitodistuksessa mainitusta maasta." 2 artikla Korvataan asetuksen (EY) N:o 779/96 8 artikla seuraavasti: " 8 artikla 1. Jokaisen jäsenvaltion on asetuksen (EY) N:o 1260/2001 35 artiklan mukaisen etuuskohtelun alaisen sokerin tuonnin osalta: 1) ilmoitettava komissiolle viimeistään jokaisen kalenterikuukauden lopussa edellisen kalenterikuukauden osalta ne tel quel -painona ilmaistut sokerimäärät, joille on myönnetty tuontitodistus asetuksen (ETY) N:o 2782/76 mukaisesti, erikseen jokaisen alkuperävaltion osalta; 2) toimitettava komissiolle viimeistään jokaisen kalenterikuukauden lopussa edellisen kalenterikuukauden osalta: a) jäljennökset EUR.1-tavaratodistuksista; b) jäljennökset asetuksen (ETY) N:o 2782/76 7 artiklan 2 kohdassa tarkoitetusta todistuksesta; c) tarvittaessa jäljennökset asetuksen (ETY) N:o 2782/76 1 artiklan 3 kohdan toisessa alakohdassa tarkoitetusta ilmoituksesta. Edellä a ja b alakohdassa tarkoitetuissa asiakirjoissa on oltava kunkin tuodun määrän osalta asetuksen (ETY) N:o 2782/76 6 ja 7 artiklassa säädettyjen tietojen lisäksi kuuden desimaalin tarkkuudella ilmaistu polarisaatioaste; 3) toimitettava komissiolle viimeistään jokaisen lokakuun loppuun mennessä luettelo asetuksen (ETY) N:o 2782/76 6 ja 7 artiklassa tarkoitetuista luvista ja todistuksista, jossa mainitaan ne a) valkoisen sokerin kokonaismäärät (tonneina), b) raakasokerin kokonaismäärät tel quel -painona ja tonneina ilmaistuna, c) suoraan kulutukseen tarkoitetun raakasokerin määrä tel quel -painona ja tonneina ilmaistuna, jotka on tosiasiallisesti tuotu asetuksen (ETY) N:o 2782/76 mukaisesti kyseiseen jäsenvaltioon saman vuoden 30 päivänä kesäkuuta päättyvänä toimitusaikana. Nämä tiedot on toimitettava erikseen jokaisen alkuperävaltion osalta. 2. Jokaisen jäsenvaltion on ilmoitettava komissiolle viikoittain edellisen viikon osalta asetuksen (EY) N:o 2007/2000 sekä päätösten 2001/330/EY ja 2001/868/EY mukaisen etuuskohtelun alaisen tuonnin tel quel -painona ilmaistut valkoisen sokerin, raakasokerin, sokerisiirappien, isoglukoosin ja inuliinisiirapin määrät, joille on tosiasiallisesti myönnetty tuontitodistus. Nämä tiedot on toimitettava erikseen kyseessä oleviin tuotteisiin sovellettavien eri asetusten ja päätösten mukaisesti sekä jokaisen alkuperävaltion osalta." 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä kesäkuuta 2002. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 104, 20.4.2002, s. 26. (3) EYVL L 240, 23.9.2000, s. 1. (4) EYVL L 335, 19.12.2001, s. 9. (5) EYVL L 124, 4.5.2001, s. 1. (6) EYVL L 330, 14.12.2001, s. 1. (7) EYVL L 144, 28.6.1995, s. 14. (8) EYVL L 159, 3.6.1998, s. 38. (9) EYVL L 106, 30.4.1996, s. 9. (10) EYVL L 318, 18.11.1976, s. 13.